Дунейм щыхъыбархэр
МЫ МАХУЭХЭМ
Жэпуэгъуэм и 10, щэбэт
♦Психикэ узыншагъэр хъумэным и дунейпсо махуэщ
♦Бзу лъэтэжхэм я дунейпсо махуэщ
♦ЦIыхум и судыр укIкIэ ящIэу мыдэным и европэпсо махуэщ
♦Армением щагъэлъапIэ зэдзэкIакIуэм и махуэр
♦1918 гъэм Урысейм къыщащтащ пэжырытхэм и хабзэщIэхэр.
♦1932 гъэм ДнепроГЭС-р лажьэу яутIыпщащ.
♦1933 гъэм дунейм щыяпэу США-м и тыкуэнхэм къыщIалъхьащ зэрыжьыщIэ порошок.
♦1941 гъэм Жуков Георгий КъухьэпIэ фронтым и унафэщIу ягъэуващ.
♦1943 гъэм Хмельницкий Богдан и орденыр къащтащ.
♦1963 гъэм ядернэ Iэщэр уэгуми, хьэршми, псы щIагъми щагъэунэхуу яхуэмыдэным теухуа зэгурыIуэныгъэм къару игъуэтащ. Абы япэщIыкIэ Iэ щIадзащ СССР-м, США-м, Инджылызым, иужькIэ мазитIым къриубыдэу абыхэм къакъуэуващ къэрали 107-м я правительствэхэр.
♦1964 гъэм Токио къыщызэIуахащ ХVIII Гъэмахуэ Олимп Джэгухэр. Зэхьэзэхуэхэр жэпуэгъуэм и 10 - 24-хэм зэхэтащ. Ар Азие щIыналъэм щрагъэкIуэкIа япэ Олимпиадэт.
♦1993 гъэм НТВ урысей телеканалым махуэ къэс нэтынхэр къиту лажьэу хуежьащ.
♦2006 гъэм «ВКонтакте» социальнэ сетым лэжьэн щIидзащ.
♦1909 гъэм къалъхуащ совет актёр, СССР-м и цIыхубэ артист Фрейндлих Брунэ.
♦1910 гъэм къалъхуащ КъБР-м и цIыхубэ усакIуэ Щомахуэ Амырхъан.
♦1924 гъэм къалъхуащ франджы балеринэ цIэрыIуэ, адыгэ лъэпкъым къыхэкIа Черинэ (Щамырзэ) Людмилэ.
♦1928 гъэм къалъхуащ тхыдэ щIэныгъэхэм я доктор, КъБР-м щIэныгъэмкIэ щIыхь зиIэ и лэжьакIуэ Iулыдж Iустырхъан.
♦1930 гъэм къалъхуащ тхакIуэ, КъБР-м щэнхабзэмкIэ щIыхь зиIэ и лэжьакIуэ КIуантIэ Iэзид.
♦1935 гъэм къалъхуащ КъБР-м и цIыхубэ тхакIуэ, республикэм щэнхабзэмкIэ щIыхь зиIэ и лэжьакIуэ, «Iуащхьэмахуэ» журналым и редактор нэхъыщхьэу лэжьа Елгъэр Кашиф.
♦1939 гъэм къалъхуащ философие щIэныгъэхэм я доктор, техникэ щIэныгъэхэм я кандидат, КъБР-м щIэныгъэмкIэ щIыхь зиIэ и лэжьакIуэ Тхьэгъэпсо Хьэжысмел.
♦1940 гъэм къалъхуащ КъБР-м и цIыхубэ артист Куэт Къанщобий.
♦1941 гъэм къалъхуащ Къэрэшей-Шэрджэсым и цIыхубэ тхакIуэ, КъБР-ми КъШР-ми щIыхь зиIэ я журналист, «Черкес хэку» газетым и редактор нэхъыщхьэу илъэс куэдкIэ лэжьа Дэбагъуэ Мухьэмэд.
♦1942 гъэм къалъхуащ уэрэдус, КъБР-м щэнхабзэмкIэ щIыхь зиIэ и лэжьакIуэ Щомахуэ Хьэсэнбий.
♦1942 гъэм къалъхуащ тхакIуэ, КъШР-м щIыхь зиIэ и журналист Шорэ Ахьмэд.
Дунейм и щытыкIэнур
 «pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 18 - 19, жэщым градуси 9 - 10 щыхъунущ.
Жэпуэгъуэм и 11, тхьэмахуэ
♦Хъыджэбз цIыкIухэм я дунейпсо махуэщ
♦ЦIыхум лы лей зытрилъхьэным ебэныным и дунейпсо махуэщ
♦Урысейм щагъэлъапIэ Мэкъумэш хозяйствэмрэ мэкъуэшхэкIхэм елэжь промышленностым и лэжьакIуэхэмрэ я махуэр
♦Башкортостан Республикэм и къэралыгъуэм и махуэщ
♦Белоруссием щагъэлъапIэ щэнхабзэм и лэжьакIуэхэм я махуэр
♦Абхъазым IэщэкIэ зэщIэузэда и къарухэм я махуэщ
♦1138 гъэм Алеппэ щIыр щыхъеящ. АпхуэдизкIэ лъэщу щIыр иутхыпщIати, ар цIыхухэм ялъэгъуа къэхъукъащIэ нэхъ шынагъуэ дыдэхэм хабжащ. Абы щыгъуэ цIыху мин 230-м щIигъу хэкIуэдауэ щытащ.
♦1552 гъэм Грозный Иван и дзэхэм Къэзан къалэр къащтащ, апхуэдэ щIыкIэкIи Къэзан хъаныгъуэр Урысейм къыхагъэхьащ.
♦1653 гъэм Москва унафэ къыщащтащ Украинэр Урысей пащтыхьыгъуэм къыхэгъэхьэным теухуауэ.
♦1783 гъэм Екатеринэ ЕтIуанэм и унафэкIэ Урысейм щIэныгъэхэмкIэ и академиер къызэрагъэпэщащ. Абы и президенту ягъэуват Дашковэ Екатеринэ.
♦1881 гъэм Америкэм щыщ Хьюстон Дэвид сурэттехым иралъхьэ пленкэр къызэригупсысам щыхьэт техъуэ патент иратащ.
♦1887 гъэм Америкэм щыщ къэхутакIуэ Эдисон Томас хэхыныгъэхэм Iэуэ щаIэтар къызэрабж, электрокъарукIэ лажьэ аппарат къигупсысащ.
♦1931 гъэм СССР-м къыщащтащ цIыхум езым еймкIэ сату ищIыну хуит зымыщI унафэ.
♦1936 гъэм Уралым (Тагил Ищхъэрэ къалэм) вагон щащI завод къыщызэрагъэпэщащ. Хэку зауэшхуэм и лъэхъэнэм ар щытащ советыдзэм и Iэщэ лъэщ танкхэр къыщыщIагъэкI IуэхущIапIэшхуэу.
♦1941 гъэм Къэбэрдей-Балъкъэр тхылъ тедзапIэм къыдигъэкIащ республикэм и усакIуэхэм я IэдакъэщIэкIхэр зэрыт «Iэщэр къафщтэ» тхылъыр.
♦1961 гъэм Совет Союзым Семипалатинск щиIэ полигоным и щIы щIагъым япэу щагъэунэхуащ абы къыщагъэуа ядернэ бомбэм и къарур.
♦1991 гъэм Урысейм сомым и пщIэр долларым елъытауэ хуабжьу щехуэхащ (тхыдэм «гъубж фIыцIэ» цIэр иIэу хыхьа махуэщ).
♦1783 гъэм къалъхуащ нэмыцэ щIэныгъэлI, зыплъыхьакIуэ, бзэ куэд зыщIэу щыта, адыгэхэм я псэукIэм мызэ-мытIэу тетхыхьа Клапрот Юлиус.
♦1956 гъэм къалъхуащ полицэм и генерал-майор, КъБР-м щIыхь зиIэ и юрист Кумыщ Мухьэрбий.
♦1963 гъэм къалъхуащ урысей актёр, теленэтынхэр езыгъэкIуэкI, УФ-м и цIыхубэ артист Верник Игорь.
♦1967 гъэм къалъхуащ Къэбэрдей-Балъкъэрым и Муслъымэнхэм я дин IуэхущIапIэм и унафэщIу 2004 - 2010 гъэхэм лэжьа ПщыхьэщIэ Iэнас.
♦1977 гъэм къалъхуащ урысей фигуристкэ, Олимп чемпионкэ, Урысейм спортымкIэ щIыхь зиIэ и мастер, УФ-м и Къэрал Думэм и депутат Бережная Еленэ.
Дунейм и щытыкIэнур
 «pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 18 - 19, жэщым градуси 9 - 10 щыхъунущ.
Жэпуэгъуэм и 12, блыщхьэ
♦Къупщхьэ узым ебэныным и дунейпсо махуэщ
♦Испаныбзэм и махуэщ
♦Армением тутын емыфэным и махуэу щагъэуващ
♦Бразилием щагъэлъапIэ сабийхэм я махуэр
♦УФ-м и МВД-м и медицинэ IуэхущIапIэхэм я махуэщ. 1921 гъэм РСФСР-м и НКВД-м и управленэ нэхъыщхьэм унафэ къыдигъэкIащ милицэм къулыкъу щызыщIэхэм медицинэ дэIэпыкъуныгъэ щагъуэтын IуэхущIапIэхэр къызэIухыным теухуауэ.
♦Ди эрэм ипэкIэ 782 гъэм Ереван къалэм (иджы ар Армением и щыхьэрщ) и лъабжьэр ягъэтIылъащ.
♦1492 гъэм Колумб Христофор Сан-Сальвадор хытIыгур къигъуэтащ. Америкэр зэрыщыIэр къыщихутауэ къалъытэри аращ икIи США-м ар Колумб и махуэу щагъэлъапIэ.
♦1775 гъэм США-м и дзэ-тенджыз флотыр къызэрагъэпэщащ.
♦1822 гъэм Бразилием щхьэхуитыныгъэ игъуэтащ - ар Португалием къыхэкIащ.
♦1897 гъэм Урысейм щыяпэу футболымкIэ зэхьэзэхуэ щекIуэкIащ.
♦1901 гъэм Рузвельт Теодор США-м и президентым и хэщIапIэм Унэ хужь фIищащ.
♦1924 гъэм Украинэм хыхьэу Молдавие АССР-р къызэрагъэпэщащ.
♦1944 гъэм Алыджым и къалащхьэ Афины нэмыцэ зэрыпхъуакIуэхэм къыIэщIагъэкIыжащ.
♦1957 гъэм Къэбэрдей-Балъкъэр къэрал университетыр къызэIуахащ. Абы и япэ ректору ягъэуват Бэрбэч ХьэтIутIэ. Иджы абы и цIэр а еджапIэ нэхъыщхьэм зэрехьэ.
♦1960 гъэм КПСС-м и ЦК-м и Япэ Секретарь Хрущёв Никитэ ООН-м и Ассамблее Нэхъыщхьэм и 15-нэ зэхуэсым къыщыпсэлъащ.
♦1968 гъэм Мексикэм и къалащхьэ Мехикэ къыщызэIуахащ ХIХ Гъэмахуэ Олимп Джэгухэр. Зэпеуэхэр жэпуэгъуэм и 12 - 27-хэм екIуэкIащ.
♦1999 гъэм Босниемрэ Герцеговинэмрэ я къалащхьэ Сараевэ дунейм къыщытехьа щIалэ цIыкIум ЩIым цIыхуу щыпсэум я бжыгъэр мелардих иригъэкъуауэ къалъытауэ щытащ.
♦1929 гъэм къалъхуащ совет актёр, кинорежиссёр, сценарийхэр зытхыу щыта, СССР-м и цIыхубэ артист Быков Ролан къызэралъхурэ илъэс 91-рэ ­ирокъу.
♦1935 гъэм къалъхуащ Италием щыщ оперэ уэрэджыIакIуэ цIэрыIуэ Паваротти Лучанэ.
♦1939 гъэм къалъхуащ совет актёр, Урысейм и цIыхубэ артист Васильев Юрий.
♦1937 гъэм къалъхуащ тхыдэ щIэныгъэхэм я доктор, КъБКъУ-м и профессору, ЩIДАА-м и академикыу щыта Быж Алий.
♦1956 гъэм къалъхуащ КъБР-м, Ингушым, Осетие Ипщэм щIыхь зиIэ я артисткэ Кърым Иринэ.
♦1960 гъэм къалъхуащ къэрал къулыкъущIэ, УФ-м и Правительтсвэм и УнафэщIым и къуэдзэу, финансхэмкIэ министру щыта, УФ-м и Къэзыбж палатэм и унафэщI Кудрин Алексей.
♦1977 гъэм къалъхуащ Урысей уэрэджыIакIуэ, Дагъыстэнымрэ УФ-мрэ щIыхь зиIэ я артисткэ Жасмин (Шор Сарэ).
Дунейм и щытыкIэнур
 «pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 20 - 21-рэ, жэщым градуси 9 - 10 щыхъунущ.
Лъэпкъ Iущыгъэ:
Лажьэм упежьэу зыпумышэ, зыкъыппишэмэ, умыдзыхэ.
Зыгъэхьэзырар ЖЬЭКIЭМЫХЪУ Маринэщ.
